उस मैच में वह सब कुछ था जो एक क्रिकेट मैच में हो सकता है लेकिन नहीं था तो नतीजा. क्योंकि वह मैच टाई रहा था और उस समय सुपर ओवर का चलन नहीं था.
अगर आपको लगता है कि 2019 के वर्ल्ड कप में इंग्लैंड और न्यूजीलैंड के बीच खेला गया फाइनल मैच सबसे महान क्रिकेट मैच है तो एक बार फिर से सोच लीजिए! इस मैच से 20 साल पहले भी एक ऐसी ही घटना हुई थी और तब भी एक सांसों को रोक देने वाला मुकाबला खेला गया था. यह मैच भी वर्ल्ड कप में और इंग्लैंड की धरती पर ही हुआ था. बस अंतर यह था कि इंग्लैंड-न्यूजीलैंड का मैच फाइनल था तो जिस मैच के बारे में पूछा जा रहा है वह सेमीफाइनल था. जिस मैच की बात हो रही है वह ऑस्ट्रेलिया और दक्षिण अफ्रीका के बीच 1999 के वर्ल्ड कप में एजबेस्टन में खेला गया था. उस मैच में वह सब कुछ था जो एक क्रिकेट मैच में हो सकता है लेकिन नहीं था तो नतीजा. क्योंकि वह मैच टाई रहा था और उस समय सुपर ओवर का चलन नहीं था. लिहाजा ऑस्ट्रेलिया ने टूर्नामेंट के सुपर सिक्स राउंड में अपनी बेहतर रन रेट के आधार पर बाजी मारी और दक्षिण अफ्रीका वर्ल्ड कप जीत सकने के अपनी तरफ से सबसे करीब पहुंचकर भी खाली हाथ रह गया. इस मैच में प्लेयर ऑफ दी मैच शेन वॉर्न थे लेकिन इसे ऐतिहासिक बनाने वाले लांस क्लूज़नर थे.
मैच में दक्षिण अफ्रीका के कप्तान हैंसी क्रोन्ये ने टॉस जीता और फील्डिंग चुनी. टीम को शॉन पोलक और एलन डॉनल्ड ने बढ़िया शुरुआत दी. दोनों ने मिलकर ऑस्ट्रेलिया के टॉप ऑर्डर को तबाह कर दिया. मार्क वॉ खाता खोले बिना पारी की पांचवी गेंद पर शॉन पोलक की गेंद पर विकेट के पीछे कैच दे बैठे. फिर एडम गिलक्रिस्ट (20) और रिकी पोंटिंग (37) ने पारी को संभालने की कोशिश की और स्कोर को 50 के पार पहुंचाया. यहां एलन डोनल्ड की गेंदों का जादू दिखा और चार रन के अंदर पोंटिंग और डेरेन लेहमैन (1) पवेलियन में थे. कुछ देर बाद जैक कैलिस ने गिलक्रिस्ट को भी रवाना कर स्कोर को चार विकेट पर 68 रन कर दिया. ऐसे खस्ताहाल में कप्तान स्टीव वॉ और माइकल बेवन ने हाथ मिलाए. दोनों ने संयमभरी पारी खेली और पांचवे विकेट के लिए 90 रन की साझेदारी की. वॉ छह चौकों और एक छक्के से 56 रन बनाने के बाद पोलक के शिकार हुए. तीन गेंद बाद ही टॉम मूडी खाता खोले बिना चलते बने.
इस तरह से एक बार फिर हालत खराब हो गई. एक छोर पर माइकल बेवन डटे हुए थे. दूसरी तरफ से शेन वॉर्न ने 18 रन बनाकर टीम को 200 के पार पहुंचाया. मगर पोलक ने वॉर्न को आउट कर टीम को फिर से कामयाबी दिलाई. निचले क्रम के बल्लेबाजों पर डोनल्ड ने जादू फेरा और तीन गेंद के अंदर पॉल रेफल और डेमियन फ्लेमिंग को खाता खोले बिना रवाना कर दिया. छह चौकों को 65 रन बनाने के बाद माइकल बेवन 65 रन बनाकर आखिरी ओवर में पोलक के शिकार बने. उन्होंने 36 रन देकर पांच विकेट लिए. डॉनल्ड ने चार विकेट चटकाए. ऑस्ट्रेलिया ने जीत के लिए 214 रन का लक्ष्य रखा. आज के हिसाब से भले ही यह लक्ष्य छोटा दिखे लेकिन 1999 के समय में इस हासिल करना बहुत मुश्किल था. जो आगे मैच में दिखा भी.
गैरी कर्स्टन (18) और हर्शल गिब्स (30) ने टीम को अच्छी शुरुआत दी और पहले विकेट के लिए 48 रन जोड़े. लेकिन प्रोटीयाज टीम के लिए जो काम पोलक ने किया था ऑस्ट्रेलिया के लिए वह जिम्मेदारी शेन वॉर्न ने उठाई. उन्होंने लगातार दो ओवर में गिब्स और कर्स्टन को रवाना कर दिया. फिर कप्तान क्रोन्ये को खाता खोलने से पहले ही चलता कर दिया. डेरिल कलिनन छह रन बनाकर रन आउट हो गए. इस तरह दक्षिण अफ्रीका का स्कोर भी चार विकेट पर 61 रन हो गया. यहां भी जिम्मा मिडिल ऑर्डर पर आ गया. जैक कैलिस (53) और जोंटी रोड्स (43) ने मिलकर पांचवें विकेट के लिए 84 रन जोड़े और टीम को 150 के पास ले गए. रोड्स 41वें ओवर में पॉल रेफल के शिकार हो गए. मगर शॉन पोलक ने 14 गेंद में 20 रन उड़ाकर रनगति को तेज किया. मगर 198 रन पर टीम के नौ विकेट गिर गए.
अब क्रीज पर केवल लांस क्लूजनर और एलन डॉनल्ड ही बचे थे. टीम को जीत के लिए आठ गेंद में 16 रन चाहिए थे. क्लूजनर ने 49वें ओवर की पांचवीं गेंद पर छक्का लगाया और फिर एक रन लेकर स्ट्राइक अपने पास रखी. आखिरी ओवर में नौ रन या एक विकेट का खेल रह गया था. लेकिन मछली पकड़ने और शिकार के शौकीन क्लूजनर के रहते प्रोटीयाज टीम का पलड़ा भारी था. आखिरी ओवर डेमियन फ्लेमिंग ने डाला. पहली दो गेंद पर ही क्लूजनर ने दो चौके ठोक दिए. अब चार गेंद में एक ही रन चाहिए था. लेकिन किस्मत की देवी या देवता ऑस्ट्रेलिया पर मेहरबान थे. ओवर की चौथी गेंद पर क्लूजनर ने गेंद को मिड ऑन की तरफ धकेला और रन के लिए दौड़ गए. नॉन स्ट्राइक पर खड़े एलन डॉनल्ड तब तक गेंद को ही निहार रहे थे. ऐसे में मार्क वॉ, डेमियन फ्लेमिंग और एडम गिलक्रिस्ट ने मिलकर स्ट्राइक एंड के स्टंप बिखेर दिए. दक्षिण अफ्रीका की पारी में दो गेंद बची थीं लेकिन वो किसी काम की नहीं थी.
सुपर सिक्स राउंड में ऑस्ट्रेलिया ने दक्षिण अफ्रीका को हराया था. इससे उसकी रनरेट बेहतर रही और इसी के दम पर वह फाइनल में पहुंचा. मजे की बात देखिए कि सुपर सिक्स मैच के दौरान हर्शल गिब्स ने स्टीव वॉ का कैच टपकाया था. तब वॉ ने कहा था कि तुमने वर्ल्ड कप टपका दिया है. सेमीफाइनल में यह बात सच साबित हुई. तब से अब तक ऑस्ट्रेलिया चार बार वर्ल्ड कप जीत चुका है जबकि दक्षिण अफ्रीका चोकर यानी ऐन मौके पर चूकने वाले का टैग लिए घूम रहे हैं. कई साल बाद लांस क्लूजनर ने कहा था कि उन्होंने रन लेने में जल्दबाजी की थी. वे उकता गए थे. उस गेंद पर रन नहीं था.

उस मैच में वह सब कुछ था जो एक क्रिकेट मैच में हो सकता है लेकिन नहीं था तो नतीजा. क्योंकि वह मैच टाई रहा था और उस समय सुपर ओवर का चलन नहीं था. अगर आपको लगता है कि दो हज़ार उन्नीस के वर्ल्ड कप में इंग्लैंड और न्यूजीलैंड के बीच खेला गया फाइनल मैच सबसे महान क्रिकेट मैच है तो एक बार फिर से सोच लीजिए! इस मैच से बीस साल पहले भी एक ऐसी ही घटना हुई थी और तब भी एक सांसों को रोक देने वाला मुकाबला खेला गया था. यह मैच भी वर्ल्ड कप में और इंग्लैंड की धरती पर ही हुआ था. बस अंतर यह था कि इंग्लैंड-न्यूजीलैंड का मैच फाइनल था तो जिस मैच के बारे में पूछा जा रहा है वह सेमीफाइनल था. जिस मैच की बात हो रही है वह ऑस्ट्रेलिया और दक्षिण अफ्रीका के बीच एक हज़ार नौ सौ निन्यानवे के वर्ल्ड कप में एजबेस्टन में खेला गया था. उस मैच में वह सब कुछ था जो एक क्रिकेट मैच में हो सकता है लेकिन नहीं था तो नतीजा. क्योंकि वह मैच टाई रहा था और उस समय सुपर ओवर का चलन नहीं था. लिहाजा ऑस्ट्रेलिया ने टूर्नामेंट के सुपर सिक्स राउंड में अपनी बेहतर रन रेट के आधार पर बाजी मारी और दक्षिण अफ्रीका वर्ल्ड कप जीत सकने के अपनी तरफ से सबसे करीब पहुंचकर भी खाली हाथ रह गया. इस मैच में प्लेयर ऑफ दी मैच शेन वॉर्न थे लेकिन इसे ऐतिहासिक बनाने वाले लांस क्लूज़नर थे. मैच में दक्षिण अफ्रीका के कप्तान हैंसी क्रोन्ये ने टॉस जीता और फील्डिंग चुनी. टीम को शॉन पोलक और एलन डॉनल्ड ने बढ़िया शुरुआत दी. दोनों ने मिलकर ऑस्ट्रेलिया के टॉप ऑर्डर को तबाह कर दिया. मार्क वॉ खाता खोले बिना पारी की पांचवी गेंद पर शॉन पोलक की गेंद पर विकेट के पीछे कैच दे बैठे. फिर एडम गिलक्रिस्ट और रिकी पोंटिंग ने पारी को संभालने की कोशिश की और स्कोर को पचास के पार पहुंचाया. यहां एलन डोनल्ड की गेंदों का जादू दिखा और चार रन के अंदर पोंटिंग और डेरेन लेहमैन पवेलियन में थे. कुछ देर बाद जैक कैलिस ने गिलक्रिस्ट को भी रवाना कर स्कोर को चार विकेट पर अड़सठ रन कर दिया. ऐसे खस्ताहाल में कप्तान स्टीव वॉ और माइकल बेवन ने हाथ मिलाए. दोनों ने संयमभरी पारी खेली और पांचवे विकेट के लिए नब्बे रन की साझेदारी की. वॉ छह चौकों और एक छक्के से छप्पन रन बनाने के बाद पोलक के शिकार हुए. तीन गेंद बाद ही टॉम मूडी खाता खोले बिना चलते बने. इस तरह से एक बार फिर हालत खराब हो गई. एक छोर पर माइकल बेवन डटे हुए थे. दूसरी तरफ से शेन वॉर्न ने अट्ठारह रन बनाकर टीम को दो सौ के पार पहुंचाया. मगर पोलक ने वॉर्न को आउट कर टीम को फिर से कामयाबी दिलाई. निचले क्रम के बल्लेबाजों पर डोनल्ड ने जादू फेरा और तीन गेंद के अंदर पॉल रेफल और डेमियन फ्लेमिंग को खाता खोले बिना रवाना कर दिया. छह चौकों को पैंसठ रन बनाने के बाद माइकल बेवन पैंसठ रन बनाकर आखिरी ओवर में पोलक के शिकार बने. उन्होंने छत्तीस रन देकर पांच विकेट लिए. डॉनल्ड ने चार विकेट चटकाए. ऑस्ट्रेलिया ने जीत के लिए दो सौ चौदह रन का लक्ष्य रखा. आज के हिसाब से भले ही यह लक्ष्य छोटा दिखे लेकिन एक हज़ार नौ सौ निन्यानवे के समय में इस हासिल करना बहुत मुश्किल था. जो आगे मैच में दिखा भी. गैरी कर्स्टन और हर्शल गिब्स ने टीम को अच्छी शुरुआत दी और पहले विकेट के लिए अड़तालीस रन जोड़े. लेकिन प्रोटीयाज टीम के लिए जो काम पोलक ने किया था ऑस्ट्रेलिया के लिए वह जिम्मेदारी शेन वॉर्न ने उठाई. उन्होंने लगातार दो ओवर में गिब्स और कर्स्टन को रवाना कर दिया. फिर कप्तान क्रोन्ये को खाता खोलने से पहले ही चलता कर दिया. डेरिल कलिनन छह रन बनाकर रन आउट हो गए. इस तरह दक्षिण अफ्रीका का स्कोर भी चार विकेट पर इकसठ रन हो गया. यहां भी जिम्मा मिडिल ऑर्डर पर आ गया. जैक कैलिस और जोंटी रोड्स ने मिलकर पांचवें विकेट के लिए चौरासी रन जोड़े और टीम को एक सौ पचास के पास ले गए. रोड्स इकतालीसवें ओवर में पॉल रेफल के शिकार हो गए. मगर शॉन पोलक ने चौदह गेंद में बीस रन उड़ाकर रनगति को तेज किया. मगर एक सौ अट्ठानवे रन पर टीम के नौ विकेट गिर गए. अब क्रीज पर केवल लांस क्लूजनर और एलन डॉनल्ड ही बचे थे. टीम को जीत के लिए आठ गेंद में सोलह रन चाहिए थे. क्लूजनर ने उनचासवें ओवर की पांचवीं गेंद पर छक्का लगाया और फिर एक रन लेकर स्ट्राइक अपने पास रखी. आखिरी ओवर में नौ रन या एक विकेट का खेल रह गया था. लेकिन मछली पकड़ने और शिकार के शौकीन क्लूजनर के रहते प्रोटीयाज टीम का पलड़ा भारी था. आखिरी ओवर डेमियन फ्लेमिंग ने डाला. पहली दो गेंद पर ही क्लूजनर ने दो चौके ठोक दिए. अब चार गेंद में एक ही रन चाहिए था. लेकिन किस्मत की देवी या देवता ऑस्ट्रेलिया पर मेहरबान थे. ओवर की चौथी गेंद पर क्लूजनर ने गेंद को मिड ऑन की तरफ धकेला और रन के लिए दौड़ गए. नॉन स्ट्राइक पर खड़े एलन डॉनल्ड तब तक गेंद को ही निहार रहे थे. ऐसे में मार्क वॉ, डेमियन फ्लेमिंग और एडम गिलक्रिस्ट ने मिलकर स्ट्राइक एंड के स्टंप बिखेर दिए. दक्षिण अफ्रीका की पारी में दो गेंद बची थीं लेकिन वो किसी काम की नहीं थी. सुपर सिक्स राउंड में ऑस्ट्रेलिया ने दक्षिण अफ्रीका को हराया था. इससे उसकी रनरेट बेहतर रही और इसी के दम पर वह फाइनल में पहुंचा. मजे की बात देखिए कि सुपर सिक्स मैच के दौरान हर्शल गिब्स ने स्टीव वॉ का कैच टपकाया था. तब वॉ ने कहा था कि तुमने वर्ल्ड कप टपका दिया है. सेमीफाइनल में यह बात सच साबित हुई. तब से अब तक ऑस्ट्रेलिया चार बार वर्ल्ड कप जीत चुका है जबकि दक्षिण अफ्रीका चोकर यानी ऐन मौके पर चूकने वाले का टैग लिए घूम रहे हैं. कई साल बाद लांस क्लूजनर ने कहा था कि उन्होंने रन लेने में जल्दबाजी की थी. वे उकता गए थे. उस गेंद पर रन नहीं था.